5 % от общия обем на експортните продажби на разглеждания продукт за Съюза.
 (49)
 След това Комисията установи кои видове на продукта, продавани на вътрешния пазар в държавата аналог, са идентични или сравними с видовете на продукта, продавани от производителя износител в КНР за износ за Съюза. Комисията провери дали продажбите на всеки от тези видове на продукта на вътрешния пазар в държавата аналог е бил представителен в съответствие с член 2, параграф 2 от основния регламент.
 (50)
 Беше установено, че продажбите на вътрешния пазар са извършвани при обичайни търговски условия в съответствие с член 2, параграф 4 от основния регламент. Анализът показа, че продажбите на вътрешния пазар в Индия са рентабилни и че среднопретеглените продажни цени са по-високи от производствените разходи. Така нормалната стойност за всеки вид на продукта беше определена въз основа на реалната цена на вътрешния пазар, изчислена като среднопретеглена цена за всеки вид на продукта от всички продажби на вътрешния пазар през разследвания период в рамките на прегледа.
 (51)
 За изнасяните видове на продукта, за които няма продажби на съответния вид на продукта на вътрешния пазар в държавата аналог, нормалната стойност беше определена въз основа на цената на най-близкия вид на продукта на вътрешния пазар в държавата аналог. С цел да се отразят различията между видовете на продукта при определянето на нормалната стойност бяха взети предвид характеристиките на вида на продукта, определени съгласно контролния му номер — категория на продукта, външен диаметър, дебелина на стената, клас на стоманата, изпитване, край на тръбата, повърхностна обработка и дължина. Тези характеристики бяха отразени с коефициенти, които бяха приложени спрямо цената на най-близкия вид на продукта на вътрешния пазар в Индия. При необходимост информацията в отговорите на въпросника, представени от други производители, беше използвана за установяване на: i) коефициентите и ii) основата за определяне на нормалните стойности за категорията на продукта „Обсадни тръби или други тръби от видовете, използвани за добив на нефт или газ“. За две от характеристиките (изпитване и край на тръбата) не беше приложен коефициент за увеличение, вследствие на което определената нормална стойност е по-консервативна.
 (52)
 След оповестяването на окончателните заключения китайският производител износител изтъкна, че продуктовата гама на индийския производител не включва всички категории на продукта, класове стомана и диаметри, съставляващи износа от КНР за Съюза. С оглед на това според него определянето на нормалната стойност въз основа на продажбите на вътрешния пазар в Индия е неправилно.
 (53)
 Комисията поясни, че когато за пряко съпоставим вид на продукта не е имало продажби на вътрешния пазар в Индия, вместо това са били използвани данни от отговорите на въпросника от други производители. Тъй като за посочените от китайския производител износител категории на продукта, класове стомана и диаметри няма продажби на вътрешния пазар, като основа за определянето на нормалните стойности за тези видове на продукта Комисията използва най-близките видове на продукта, посочени в отговорите на въпросника от производителите от Съюза. Китайският производител износител получи информация за тези конкретни видове на продукта, като всички те спадат към категорията на продукта „Обсадни тръби или други тръби от видовете, използвани за добив